**Ministru kabineta noteikumu projekta „Grozījums Ministru kabineta 2012.gada 20.novembra noteikumos Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā”” sākotnējās ietekmes izvērtējums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2013.gada gada 29.maija rīkojums Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojuma Nr.136) „Par Latvijas Nacionālo euro ieviešanas plānu” 1. pielikuma J2.2. pasākums. |
| 2. | Pašreizējā situācija un problēmas | Saskaņā ar likuma „Par Latvijas Banku” 34.pantu Latvijas Republikas nacionālās naudas vienība ir lats, kurā ir 100 santīmu. Lats ir vienīgais likumīgais maksāšanas līdzeklis Latvijā. Naudaszīmju aprakstu, numurēšanu, reģistrāciju un monetāro segumu nosaka Latvijas Bankas padome. Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2012.gada 20.novembra noteikumos Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā”, aizstājot maksāšanas līdzekli latus ar *euro*. Saskaņā ar *Euro* ieviešanas kārtības likuma (turpmāk arī – EIKL) 30.panta pirmo daļu Ministrijas, Valsts kanceleja, Finanšu un kapitāla tirgus komisija un Latvijas Banka sagatavo to tiesību aktu grozījumu projektus, kurus nepieciešams pielāgot *euro* ieviešanai.Saskaņā ar Ministru kabineta 2013.gada gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5.apakšpunktu Valsts kanceleja un katra ministrija savas kompetences ietvaros ne vēlāk kā līdz 2013.gada 6.augustam grozījumus Ministru kabineta noteikumos, instrukcijās un ieteikumos, kuri ir saistīti ar *euro* ieviešanu un kuriem jāstājas spēkā *euro* ieviešanas dienā, iesniedz izsludināšanai Valsts sekretāru sanāksmē ar divu nedēļu saskaņošanas termiņu (tos projektus, kuros nav izmantots EIKL 32.panta otrās daļas 2.punkts var izsludināt saīsinātā izsludināšanas un saskaņošanas kārtībā (noklusējuma saskaņojums).Saskaņā ar EIKL 6.panta pirmo daļu Latu konvertācijā uz *euro* izmanto Padomes noteikto maiņas kursu no latiem uz *euro*. Atbilstoši šī panta otrajai daļai naudas summas un vērtības naudas izteiksmē pēc latu konvertācijas uz *euro* noapaļo līdz tuvākajam centam, ņemot vērā trešo zīmi aiz komata. Ja trešā zīme aiz komata ir no 0 līdz 4, tad centa vērtība nemainās. Ja trešā zīme aiz komata ir no 5 līdz 9, tad cents tiek noapaļots par vienu vienību uz augšu. Eiropas Ekonomikas un finanšu lietu padome (ECOFIN) 2013.gada 9.jūlijā pieņēma galīgo lēmumu par Latvijas pilntiesīgu dalību Ekonomikas un monetārajā savienībā (EMS) no 2014. gada 1.janvāra, atceļot līdz šim spēkā bijušo "atliktās dalības" statusu. Vienlaikus Latvijas Bankas vēl 2005. gadā fiksētais lata kurss attiecībā pret eiro - 0.702804 - apstiprināts kā neatsaucami fiksēts pārejas kurss uz eiro. Līdz ar to par pamatu šo Ministru kabineta noteikumu grozījumiem tiek ņemts Latvijas Bankas vēl 2005. gadā fiksētais lata kurss attiecībā pret eiro - 0.702804, kas šobrīd apstiprināts kā neatsaucami fiksēts pārejas kurss uz eiro. Ministru kabineta 2012.gada 20.novembra noteikumu Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā” 2.punktā ir noteikts, ka īpašā fonda sertifikātu kontā (turpmāk – fonda konts) ieskaitītos politiski represēto personu sertifikātus dzēš atbilstoši izsūtījumā, nometinājumā vai ieslodzījumā pavadītajam gadu skaitam un par katru gadu izmaksā **viena sertifikāta nominālvērtību – 28 latus.**Līdz ar to, lai nodrošinātu, ka ar 2014.gada 1.janvāri varētu ieviest *euro* Latvijas Republikā, ir nepieciešami grozījumi Ministru kabineta 2012.gada 20.novembra noteikumos Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā”, nosakot, ka politiski represētajām personām ir iespējas saņemt kompensācijas sertifikātu latu vietā *euro*, kas noteikts ievērojot EIKL 6.pantā noteiktos principu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Šo Ministru kabineta noteikumu projekta mērķis *euro* ieviešanas dienā pielāgot Ministru kabineta 2012.gada 20.novembra noteikumus Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā” *euro* ieviešanai, lai atbilstoši šo noteikumu 2.punktā noteiktajam regulējumam politiski represētajām personām dzēšot privatizācijas sertifikātus būtu iespējams saņemt to vērtību naudā - 39,84 *euro*. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība Ministru kabineta noteikumu projekta izstrādē netika nodrošināta, jo minētie Ministru kabineta noteikumi ir saistīti ar EIKL izpildi, kā arī nemaina pastāvošo tiesisko regulējumu pēc būtības. |
| 7. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** |  Turpmākie trīs gadi (tūkst. latu) |
| **2014.** | **2015.** | **2016.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0   | 0 |   0 | 0   | 0   |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0   | 0   | 0   |
|  1.2. valsts speciālais budžets |  0  | 0   | 0   | 0   | 0   |
|  1.3. pašvaldību budžets |  0 | 0  | 0 | 0  | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 0 |  0 | 0  | 0  |
| 0  |  0   | 0   | 0  |
| 0   |  0   | 0 | 0   |
|  5. Precizēta finansiālā ietekme: |  X | 0  |  0  | 0   | 0   |
|  5.1. valsts pamatbudžets | 0   | 0   | 0   | 0  |
|  5.2. speciālais budžets | 0   | 0   |  0  | 0  |
|  5.3. pašvaldību budžets |  0  | 0  |  0  | 0  |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7.Cita informācija | Ministru kabineta noteikumos paredzētā lata valūtas konvertācija uz *euro* neradīs ietekmi uz budžetu, jo tā tiek veikta ievērojot *EIKL* 6.pantā noteikto principu un attiecīgi tam ir neitrāla ietekme uz valsts budžetu. Vienlaicīgi ir jānorāda, ka atbilstoši Ministru kabineta 2011.gada 20.decembra noteikumiem Nr.976 „Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds un veicami maksājumi valsts budžetā” 27.10.punktam noteiktām kategoriju personām dzēšot īpašuma kompensācijas sertifikātus naudā izmaksā no valsts akciju sabiedrības „Privatizācijas aģentūra” rezerves fonda. |

 |

Anotācijas II, IV, V, VI un VII sadaļa – projekts šīs jomas neskar.

**ekonomikas ministra**

**pienākumu izpildītājs -**

**iekšlietu ministrs                                R.Kozlovskis**

**Vīza: valsts sekretāra**

**pienākumu izpildītājs -**

**valsts sekretāra vietnieks A.Liepiņš**

21.08.2013. 16:20

1066

Drāke

67013162, Martins.Drake@em.gov.lv